

А - Азбуката научете!  
Б - Благодарността ценете!  
В - Вечно с вяра вий вървете!  
Г - Грубост, глупост не крепете!  
Д - Добротата съхранете!  
Е - Егоизма победете!  
Ж - Жестокостта вий сломете!  
З - Злобата я забравете!  
И - И ината изпратете!  
Й - С гимнастикa здравето върнете!  
К - Коварството го изгонете!  
Л - Лъжата бързо накажете!  
М - Към мъдрост вечно се стремете!  
Н - Науката я съхранете!  
О - Обичта си подарете!  
П - Подлостта не я търпете!  
Р - Работливи вий бъдете!  
С - Със скромността се накичете!  
Т - Търпението научете!  
У - Уважението разпръснете!  
Ф - Фалшивостта я изгонете !  
Х - Храбростта я оценете!  
Ц - Целта си нивга не губете!  
Ч - Човещината съхранете!  
Ш - Шампиони вий бъдете!  
Щ - Щастието...за него се борете!  
Ъ - Ъглите не са за вас, не се таете!  
Ю - С юначност страха прогонете!  
Я - От яд вий грешки не правете!  
  
/Биляна Дар/